**Generalforsamling KaJO**

Fredag d. 19. juni, 2019.

Digital Generelforsamling på Zoom

kl. 14-16.30

# Tilstedeværende:

Mathilde Hougaard Boesen, Oliver Jøhnk Boel, Maj Petersen, Emil Bang Hansen, Vilas Holst Jensen, Maria Hviid Ahrensbøll, Naja Navntoft, Josephine Gjerka Lorentsen, Charlotte Thiemke Jensen, Jacob Berg Hansen, Patrick Reimers, Maria Kornbeck Lundsgaard

Stemmeberettiget: Mathilde, Maj, Emil, Vilas, Maria A., Naja, Josephine, Jacob og Maria L.

# Velkomst v. formanden

# Valg af dirigent, referent samt stemmetællere

Dirigent: Oliver Jøhnk Boel

Referent: Charlotte Thiemke Jensen

Stemmetællere: Charlotte Thiemke Jensen

# Godkendelse af dagsorden

Oliver: Før generalforsamlingen begynder, skal det bekræftes, at generalforsamlingen er lovligt indkaldt. Efterfølgende skal den godkendes. Generalforsamlingen er indkaldt tre uger inden i dag, hvilket gør den lovlig.

Dagsordenen godkendes uden ændringer.

# Formandens beretning

Mathilde siger tak til dem der er kommet. Det var forventet, at det blev et forår som alle andre forår, hvor generalforsamlingen skulle have været afholdt 28. marts med en stor fest. Det fik corona dog sat en stopper for. Dette er ikke en ekstraordinær generalforsamling, men den ordinære generalforsamling som er skubbet fra marts. Formandens beretning bliver derfor kortere, fordi det denne gang bliver online.

På efterårets generalforsamling blev Mathilde valgt som formand og Naja som næstformand. Kort tid efter var de var til ekstraordinært delegeretmøde i København. Her skulle man blive klogere på den tidligere formands, Lars Werges, afgang og hvorfor Journalistens ansvarshavende redaktør, Øjvind Hesselager, stoppede. 300 medlemmer fra DJ krævede svar på de ovenstående spørgsmål. Efter det ekstraordinære delegeretmøde gik Mathilde hjem med en følelse af, at vi måtte videre som forbund. De udfordringer mediebranchen står over for kræver nemlig et stærkt forbund. Inden for den sidste uge er DJ begyndt at foretage samme stunt. Det er derfor vigtigt, at der er gode studerende der siger til, når det bliver for stort og personkonflikter fylder for meget.

Siden sidste generalforsamling har KaJO arbejdet sammen med Danske MedieStuderende (DMS). Der har været afholdt efterårsseminar og forårsseminar. Til efterårsseminaret blev der talt om videre arbejde mellem de andre studenterforeninger og DJ. Tine (DJ’s formand) og Jacob (DJ’s afgående næstformand) var med. Det var en god weekend.

Forårsseminar var d. 7. marts – et par dage inden coronanedlukning. Det videre arbejde siden da har derfor forgået online. KaJO har været engageret i praktiksøgning, som ligeledes var påvirket af corona. Praktiksøgningen skulle dette år derfor foregå online. KaJO har været glad for, at der er nok praktikpladser, men understreger, at der selvfølgelig ikke skal være en overvægt at praktikpladser, som ikke bliver besat. KaJO og DMS er nu i gang med at lave en spørgeskemaundersøgelse for at klargøre, hvordan praktiksøgningen er forløbet. Det skal gerne være roligt fremover.

KaJO har været kraftigt påvirket af corona. I december og januar var formandskabet præget af eksamener og formanden en tur til Vietnam. På en arbejdsdag i februar blev der derfor planlagt flere arrangementer: bar, kageuddeling og generalforsamling. Nedlukningen af Danmark fik dog sat en stopper for alle de planlagte arrangementer.

Det har dog været vigtigt, at Danmark ikke knækker på grund af corona, så derfor er der også forståelse for, hvorfor KaJO har været nødt til at aflyse disse arrangementer.

Hele den nuværende bestyrelse træder af til denne generalforsamling. Mathilde er glad for, at der står en ny generation klar til gå videre med KaJO, og hun håber, at det gamle KaJO vil være med til hjælpe til, hvis det bliver nødvendigt.

## Debat og vedtagelse af formandens beretning

Der er ingen spørgsmål eller kommentarer til formandens beretning.

# Kasserens beretning samt fremlæggelse af regnskabet for 2019

KaJO har ingen kasserer, så Mathilde fremlægger regnskab.

KaJo har budgetteret flere udgifter end der reelt har været i regnskabsåret 2019. Til efterårets generalforsamlingen blev der sat flere penge af til transport. Corona har – som nævnt – gjort det hele online, og aktivitetsniveauet har været lavt. Derfor er der ikke blevet brugt særlig mange penge på transport.

Den vigtigste pointe – udover at KaJO har haft en egenkapital på 40.000 som senere er steget – så har den kritiske revisor William Sonne Kaalø godkendt regnskabet. Det er fordi, der er budgetteret med flere penge end der egentlig er brugt. Bestyrelsen får kritik for, at flere udgifter ikke har været kategoriseret. Bestyrelsen skal huske, at disse indkøb skal kategoriseres i regnskabet for 2020.

Så kort sagt: økonomien har det godt i KaJO.

## Debat af kasserens beretning samt vedtagelse af regnskabet

Spørgsmål fra Vilas: Er det regnskabet for 2019 eller er det budgettet for 2020?

Mathilde: Det her er regnskabet for 2019. Budgettet for 2020 blev vedtaget på efterårets generalforsamling.

Vilas: Hvor stor er egenkapitalen nu?

Mathilde: Den lyder på 66.000

Ingen er kritiske over for regnskabet for 2019.

Regnskabet for 2019 er blevet godkendt.

# Evt. indkomne forslag fra medlemmer

KaJO har forslag til vedtægtsændringer. Der er ikke nogen spørgsmål til vedtægtsændringer. Vedtægtsændringsforslagene kommer fra Vilas.

**§ 1, Stk. 1.**

Stk. 1. Medlemmer af KaJO er de studerende medlemmer af Dansk Journalistforbund, der studerer Journalistik ved Syddansk Universitet i Odense. Studerende på øvrige uddannelser ved Syddansk Universitet kan også optages i foreningen, såfremt bestyrelsen godkender dette.

Ændres til:

§ 1, Stk. 1. Medlemmer af KaJO er medlemmer af Dansk Journalistforbund, der studerer Journalistik ved Syddansk Universitet i Odense. Studerende på øvrige uddannelser ved Syddansk Universitet kan også optages i foreningen, såfremt bestyrelsen godkender dette.

Enstemmigt vedtaget

**§4 stk. 2**

*§ 4 Stk. 2.* KaJO afholder to årlige generalforsamlinger, der tilstræbes at blive afholdt i oktober og marts. Den officielle indkaldelse til generalforsamling sker ved kundgørelse i Dansk Journalistforbunds medlemsblad, Journalisten, måneden før, dog senest tre uger før afholdelse af generalforsamlingen. Endvidere skal medlemmer orienteres per mail, såfremt KaJO er bekendt deres korrekte e-mail-adresser senest 3 uger før generalforsamlingens afholdelse.

Ændres til:

*Stk. 2.* KaJO afholder to årlige generalforsamlinger, der tilstræbes at blive afholdt i løbet af forårssemestret og efterårssemesteret. Den officielle indkaldelse til generalforsamling sker senest tre uger før afholdelse af generalforsamlingen. Såfremt KaJO er bekendt med medlemmets korrekte e-mail-adresse vil man også blive orienteret på mail senest tre uger før generalforsamlingens afholdelse.

Mathilde: Det er dyrere at reklamere på Journalisten, og der bliver brugt mere krudt på at markedsføre på Facebook. Der er også flere stramme deadlines der skal nås, hvis det skal annonceres gennem Journalisten, og flere ser det på Facebook end i Journalisten. Ændringen til ”forårssemestret og efterårssemestret” gør det mere fleksibelt, hvornår generalforsamlingen afholdes. Der er arrangementer og eksamener på uddannelsen, som spiller en rolle for, hvornår der skal afholdes generalforsamling.

Jacob er enig i, at det er for dyrt at reklamere i Journalisten.

Patrick: Når der står marts, er det vigtigt, fordi der på dette tidspunkt skal vælges delegerede senest 5. marts. Hver andet år afholdes der ekstraordinært delegeretmøde.

Vilas: Betyder det, at man skal kunne lave en generalforsamling i marts? Er det vigtigt, der holdes en generalforsamling inden marts?

Patrick: Oftest vælger man delegerede på en generalforsamling.

Mathilde: Da der skulle vælges delegerede sidste gang, kunne det ikke falde sammen med generalforsamlingen. Spørgsmålet er, om den skal hedde ”marts og november”. Det problem var der sidste år. Men det fjerner ikke problemet. Der har også tidligere været forårsseminar i marts.

Jacob: Kan man ikke skrive, at generalforsamlingen skal holdes senest 5. marts?

Vilas: Man kunne tilføje, at delegerede skal være valgt 5. marts?

Der er stillet endnu et forslag om at §4, stk. 2 ændres til:

*§ 4 Stk. 2.* KaJO afholder to årlige generalforsamlinger, der tilstræbes at blive afholdt i november og marts. Den officielle indkaldelse til generalforsamling sker senest tre uger før afholdelse generalforsamlingen. Såfremt KaJO er bekendt med medlemmets korrekte e-mail-adresse, vil man blive orienteret på mail senest tre uger før generalforsamlingen.

Oliver: der er dermed to forslag der skal stemmes til. Den første ændring bliver stemt om først.

Vilas synes, der er kort tid mellem de to generalforsamlinger (fra november til marts).

Mathilde: Generalforsamlingen er primært afholdt i slutningen af marts. Og delegerede skal vælges hvert andet år. Ofte bliver KaJO’s generalforsamling brugt til at hverve medlemmer. Derfor er det rart at holde det tidligt på semestret, selvom det ikke bliver muligt, når generalforsamlingen skal afholdes i november. Mathilde synes dog, der skete meget mellem november og marts i år. Så det er både og.

Vilas vælger at trække sit oprindelige forslag, for at gøre plads til det rettede forslag.

Der stemmes dermed om følgende vedtægtsændring:

*§ 4 Stk. 2.* KaJO afholder to årlige generalforsamlinger, der tilstræbes at blive afholdt i oktober og marts. Den officielle indkaldelse til generalforsamling sker ved kundgørelse i Dansk Journalistforbunds medlemsblad, Journalisten, måneden før, dog senest tre uger før afholdelse af generalforsamlingen. Endvidere skal medlemmer orienteres per mail, såfremt KaJO er bekendt deres korrekte e-mail-adresser senest 3 uger før generalforsamlingens afholdelse.

Ændres til:

*§ 4 Stk. 2.* KaJO afholder to årlige generalforsamlinger, der tilstræbes at blive afholdt i november og marts. Den officielle indkaldelse til generalforsamling sker senest tre uger før afholdelse generalforsamlingen. Såfremt KaJO er bekendt med medlemmets korrekte e-mail-adresse, vil man blive orienteret på mail senest tre uger før generalforsamlingen.

Ændringen blev enstemmigt vedtaget.

Mathilde: Der har været én konsekvensrettelse i forbindelse med denne ændring.

**§4, stk. 15:**

*§4 Stk. 15*. Foreningens regnskabsperiode er årlig og løber mellem 31. december og 1. januar.

Ændres til:

*§4 Stk. 15*. Foreningens regnskabsperiode er årlig og løber mellem 1. januar og 31. december.

Vilas har stillet ovenstående forslag. Da det ellers er en meget kort regnskabsperiode.

Enstemmigt vedtaget.

**§4a, stk. 1**

*§4 Stk. 1.* Bestyrelsen består af op til 15 medlemmer. Heraf én formand, én næstformand, én kasserer og 12 bestyrelsesmedlemmer.

Ændres til:

*§4 Stk. 1.* Bestyrelsen består af op til 15 medlemmer. Heraf én formand, to næstformænd, én kasserer og 11 bestyrelsesmedlemmer.

Vilas forslået en ændring til to næstformænd. Vilas tror det er lettere at tilbyde en næstformandspost og dermed hverve. Arbejdet kan også deles mellem dem både politisk og arbejdsmæssigt.

Mathilde: Mange af de efterfølgende vedtægtsændringer er ændret på grund af at ændre fra næstformand til to næstformænd.

Hun foreslår: *Hertil en konsekvensrettelse: alle steder i vedtægterne, hvor der står ’næstformand’ ændres til ’næstformænd’…..*

Naja undrer sig over, hvordan ansvaret skal fordeles ved to næstformænd. Der kommer mange ekstrating. Det er stadig de samme opgaver, men det blot er et andet navn.

Maria: Det bliver dermed ikke et lige så stort ansvar at tage rollen som næstformænd.

Maria Hviid: Det giver god mening, at der er to næstformænd til at tage det tunge ansvar, når hele den oprindelige bestyrelse går af.

Naja: At være bestyrelsesmedlem betyder også man har ansvar og skal også tage noget på sine skuldre. Det gælder jo ikke kun, hvis man er næstformand.

Emil: Det handler ikke om ansvar, men i lige så høj grad arbejdsbyrden, fordi byrden bliver mindre når man er to.

Patrick: Han ved ikke om FU vil stejle over det over den generelle vedtægter. Man er ikke stødt på to næstformænd før. Det kan godt være, det går mod DJ’s vedtægter.

Mathilde: Der er ikke umiddelbart noget i DJ der siger, at man *ikke* kan være to næstformænd. Der kommer dermed flere mennesker ind i beslutningsrum, hvilket både kan være godt og skidt. Det er vigtigt, at man er klar over, hvilket ansvar man tager på sig. Det er stort ansvar og titlen kan også skræmme mere end den egentlig er. Måske kan det opfordre folk til at tage den. Det kan jo altid ændres igen. Eksempelvis kunne man dele det op i en Organisatorisk næstformand og Politisk næstformand. Når det fremtidens KaJO bør man måske lade den kommende bestyrelse bestemme.

Naja: Hvis det gælder, at man vil udvide sit ansvarsområde, så vil Naja gøre reklame for kassererposten. Skulle man ændre det, skal man notere i titlen at det var en organisatorisk og politisk, så det ikke bliver to med samme rolle.

Josephine vil gerne pointere, at det giver mulighed for at folk på første semester kan tage lidt ansvar. Det kunne være muligt for at brede den ud. Det kan man jo også som bestyrelsesmedlem. Men det åbner op for at dem på første semester kan tage mere ansvar, end hvad der ellers...

Oliver: i DMS var der tidligere to næstformænd. Kassereren var tidligere ”økonomisk næstformand”, og næstformandsposten var delt i to. Det er også en muligt at gøre næstformanden til en kassererpost. Det er også en måde at gøre det på.

Maj: Når der ikke har været særlig mange medlemmer i bestyrelsen. Hvad så når der ikke er to der stiller op til næstformandspostene?

Mathilde: God pointe. Det burde hedde ”op til to næstformænd”, for det giver også mulighed for én næstformand. Det er et problem, at der ikke er en kasserer. Mathilde vil kraftigt fraråde en titel der hedder ”økonomisk næstformand” fordi det ser mærkeligt ud. Hvis kassereren skal skrives ud af vedtægterne, så gør det til november. Fra ”kasserer” til ”økonomisk næstformand” kan virke voldsomt for medlemmerne, hvis det gøres i dag.

Det bliver forslået at ændre vedtægtsændringen til følgende:

§4a, stk. 1: Bestyrelsen består af op til 15 medlemmer. Heraf én formand, op til to næstformænd, én kasserer og 11 bestyrelsesmedlemmer.

Vilas: Meningen er at gøre det mere interessant at stille op til den øverste ledelse, hvor der også bliver mulighed for vidensdeling.

Naja: Det er bekymrende, hvis der tages en stor beslutning. Det ville være mere forståeligt, hvis det var taget efter en periode, hvor man have prøvet funktionerne af. Så er der måske også mere baggrund for at tage den beslutning.

Vilas: Er beslutningen ikke større, end at den kan rulles tilbage til efteråret?

Emil: Vi står i en situation, hvor bestyrelsen trækker sig, men der er nogen, der vil køre det videre. Det er en måde at genopbygge det på.

Charlotte: Vedtægterne træder vel først i kraft efter generalforsamlingen, så derfor ville der ikke kunne vælges to næstformænd til denne generalforsamling.

Maj: Er ikke nødvendigvis helt uenig, men den kommende bestyrelse skal også huske at engagere kandidaterne. Det er vigtigt at huske på, at det ikke kun gælder de to første semestre på uddannelsen, der er en del af KaJO.

Mathilde: Bestyrelsen kan konstituere sig som den vil på det første bestyrelsesmøde. Det vigtige er også, at det handler om titler. Hvis det bliver videreført på en anden måde, som ikke krænker KaJO’s, DMS’ eller DJ’s identitet, så er det i orden, at lade dem afprøve det. Så derfor skal den helt nye bestyrelse have lov til at prøve nogle nye ting af.

Vilas har et større fokus på bacheloren, fordi det højst sandsynligt bliver dem, der kommer til at videreføre det.

Oliver: Vedtægtsændringen kommer til at konflikte med DMS’ vedtægter, hvor formænd og næstformænd sidder i Samarbejdsudvalget, og der kun er én formand og én næstformand fra hver lokalforening.

Mathilde forslår en politisk næstformand som deltager i Samarbejdsudvalget. Man kunne også opdele det som en ”første næstformand” eller ”anden næstformand”.

Vilas trækker sit oprindelige forslag og der er ingen indvendinger til dette.

Der stemmes derfor om følgende forslag til vedtægtsændring:

**§4a, stk. 1**

*Stk. 1.* Bestyrelsen består af op til 15 medlemmer. Heraf én formand, én næstformand, én kasserer og 12 bestyrelsesmedlemmer.

Ændres til:

§4a, stk. 1: Bestyrelsen består af op til 15 medlemmer. Heraf én formand, op til to næstformænd, én kasserer og 11 bestyrelsesmedlemmer.

To stemmer imod og syv stemmer for ændringen.

Ændringen er dermed vedtaget.

§4b, stk. 4

*Stk. 4*. Hvert medlem har samme antal stemmer, som der er poster på valg. Medlemmet behøver ikke udnytte alle sine stemmer. Der kan kun stemmes en gang på hver kandidat. Personvalg afgøres ved simpelt flertal.

Ændres til:

*Stk. 4*. Hvert medlem har samme antal stemmer, som der er personer på valg. Medlemmet behøver ikke udnytte alle sine stemmer. Der kan kun stemmes en gang på hver kandidat. Personvalg afgøres ved simpelt flertal.

Mathilde: Der er tale om en sproglig fejl. Der menes, at hvert antal medlemmer har hvert antal stemmer, som der er person på valg.

Ændringen er enstemmigt vedtaget

Resten af forslagene er konsekvensrettelser.

# Valg af formand, næstformand, bestyrelsesmedlemmer samt suppleanter

## Valg af formand

Kandidatur til formand: Vilas Holst Jensen

Vilas har erfaring med at drive frivillige organisationer og har ambitioner for, hvordan man får lavet KaJO til en forening, som folk vil være med i. Vil åbne op for at folk kan være med i udvalg uden at være en del af bestyrelsen.

Tillidsafstemning: alle der har tillid til at Vilas bliver formand, stemmer for.

Vilas bliver enstemmigt valgt som formand for KaJO

## Valg af næstformand:

Mathilde foreslår, at vi vælger en næstformand nu, og til det kommende bestyrelsesmøde konstituerer bestyrelsens sig som man vil, fordi vedtægtsændringer først træder i kraft ved GF’s afslutning, og der derfor ikke kan vælges to næstformænd på nuværende tidspunkt.

Emil trækker sit kandidatur.

Josephine Lorentsen stiller op til næstformand:

Hun ser et kæmpe potentiale i foreningen, som hun gerne vil overføre fra andet semester. Hun har ikke erfaring, men har sat sig meget ind hvad KaJO og DMS står for. Hun er sikker på, man kan fortsætte et godt arbejde. Hun vil gerne skabe en forening, som kommer tættere på målgruppen med gode arrangementer og kurser der afholdes i Odense. En forening som er tættere på Odense og dermed medlemmerne:

Josephine bliver enstemmigt valgt som næstformand

## Valg til bestyrelsesmedlemmer

Jacob Berg Hansen:

Dette er hans første KaJO-møde. Han blev introduceret, fordi den nuværende bestyrelse går af og en ny bestyrelse går på. Det er mennesker han kender. Han har ikke lyst til et organisatorisk ansvar, men vil gerne være en praktisk mand. Han synes det er vigtigt at få et samarbejde mellem de forskellige foreninger.

Emil Bang Hansen:

I og med den nuværende bestyrelses forsvinder, så synes han det er ærgerligt, at KaJO forsvinder. Det er noget han har gjort før, så han ser mulighed for at forme KaJO og køre det videre.

Ingen har indvendinger ved at lave en samlet tillidsafstemning

Både Jacob og Emil bliver enstemmigt valgt ind som bestyrelsesmedlemmer

## Valg af kasserer

Mathilde: Der er ingen der har indsendt ansøgning til at være kasserer. Økonomien overgår dermed til formandsskabet.

Der er ingen der ønsker at stille op til kasserer.

## Valg af suppleanter

Ingen ønsker at stille op.

## Valg af kritisk revisor

Der har ikke været nogen indstillinger til kritisk revisor. Mathilde vælger at stille op.

Mathilde: Det er en vigtig post. Det kan ses på kommentarerne for budgettet for 2019. Det er derfor vigtigt, at der er nogen, der holder øje med posten. Derfor vil hun også gerne give en lille håndsrækning til KaJO.

Mathilde bliver enstemmigt valgt som kritisk revisor

# Eventuelt

Mathilde: Opfordrer til at den nye bestyrelse bliver hængende på Zoom-forbindelsen, så der kan blive lavet en god overdragelse til den nye bestyrelse.